ฮอนด้า คลอดคิวแข่ง ประเดิมสนามแรกที่ประเทศกาตาร์
เปิดปฏิทินการแข่งขันอย่างเป็นทางการแล้ว สำหรับ ศึกสองล้อชิงแชมป์นักบิดดาวรุ่งแห่งเอเชีย อิเดมิตซึ เอเชีย ทาเลนต์ คัพ ปี 2018 ดวลเดือด 6 สนาม และชิงชัย 12 เรซเช่นเดิมเตรียมประเดิมเกมแรกที่โลแซล ประเทศกาตาร์ ร่วมในศึกใหญ่โมโตจีพี ระหว่างวันที่ 15-18 มี.ค.ปีหน้า,วันที่ 27 ธ.ค.60 การแข่งขันรถจักรยานยนต์ทางเรียบชิงแชมป์ดาวรุ่งแห่งทวีปเอเชีย อิเดมิตซึ เอเชีย ทาเลนต์ คัพ เปิดเผยกำหนดการแข่งขันอย่างเป็นทางการของฤดูกาล 2018 ออกมาแล้ว โดยยังคงยืนยันเลือกใช้สังเวียนเฟ้นหานักบิดหน้าใหม่จำนวน 6 สนาม พร้อมตัดสินแชมป์จากการคว้าคะแนนสะสมตลอดทั้งปี สนามละ 2 เรซ หรือรวมจำนวนทั้งสิ้น 12 เรซ เช่นเดิม โดยมีรายละเอียด ดังนี้,วันที่ 19-20 ก.พ.2561 ณ สนามเซปัง อินเตอร์เนชันแนล เซอร์กิต ประเทศมาเลเซีย เป็นรอบการทดสอบหรือเตรียมความพร้อมก่อนเปิดฤดูกาล สนามที่ 1 วันที่ 15-18 มี.ค.2561 ที่โลแซล อินเตอร์เนชันแนล เซอร์กิต ประเทศกาตาร์ (จัดร่วมในศึกโมโตจีพี) สนามที่ 2 วันที่ 23-25 มี.ค.2561 ที่ช้าง อินเตอร์เนชั่นแนล เซอร์กิต จังหวัดบุรีรัมย์ ประเทศไทย (จัดร่วมในศึกเวิล์ดซุปเปอร์ไบค์) สนามที่ 3 วันที่ 27-29 ก.ค.2561 ที่เซปัง อินเตอร์เนชั่นแนล เซอร์กิต ประเทศมาเลเซีย (จัดร่วมในศึกมาเลเซียนซุปเปอร์ไบค์) สนามที่ 4 วันที่ 5-7 ต.ค.2561 ที่ช้าง อินเตอร์เนชั่นแนล เซอร์กิต จังหวัดบุรีรัมย์ ประเทศไทย (จัดร่วมในศึกโมโตจีพี) สนามที่ 5 วันที่ 19-21 ต.ค. 2561 ที่ทวินริง โมเตกิ ประเทศญี่ปุ่น (จัดร่วมในศึกโมโตจีพี) สนามที่ 6 วันที่ 2-4 พ.ย.2561 ที่ เซปัง อินเตอร์เนชั่นแนล เซอร์กิต ประเทศมาเลเซีย (จัดร่วมในศึกโมโตจีพี),ทั้งนี้ สำหรับแฟนมอเตอร์สปอร์ตในบ้านเรา เตรียมส่งใจเชียร์นักบิดดาวรุ่งชาวไทย ภายใต้การสนับสนุนจาก เอ.พี.ฮอนด้า หลังผ่านการคัดเลือกและได้รับโอกาสร่วมชิงชัยในปี 2018 จำนวน 3 คน ได้แก่ กอบชัย แซ่หลิว, ธัชกร บัวศรี และ นิติพงษ์ แสงสว่าง รวมถึงวริทธ์ ทองนพคุณ ซึ่งมีรายชื่อติดหนึ่งในตัวสำรอง สามารถติดตามข่าวสารและร่วมส่งแรงใจเชียร์นักบิดดาวรุ่งชาวไทย ได้ทางเว็บไซต์ ,http://www.aphondaracingthailand.com/, 
เปิดปฏิทินการแข่งขันอย่างเป็นทางการแล้ว สำหรับ ศึกสองล้อชิงแชมป์นักบิดดาวรุ่งแห่งเอเชีย อิเด-มิตซึ เอเชีย ทาเลนต์ คัพ ปี 2018 ดวลเดือด 6 สนาม และชิงชัย 12 เรซเช่นเดิม
อิเดมิตซึ เอเชีย ทาเลนต์ คัพ ปี 2018,มอเตอร์ สปอร์ต,กอบชัย แซ่หลิว,ธัชกร บัวศรี,นิติพงษ์ แสงสว่าง